paragraph_text: thumb|right|Edvard Kocbek Edvard Kocbek (Sveti Jurij ob Ščavnici, 27. rujna 1904. – Ljubljana, 3. studenog 1981.) bio je slovenski pjesnik, pisac, esejist, prevoditelj, politički aktivist i borac u pokretu otpora protiv fašizma. Godinama je uređivao i pisao za časopis Dejanje. Njegova zbirka ratnih novela Strah in pogum (hrv. Strah i hrabrost) izazvala je polemiku zbog subjektivnih ocjena etičkih problema u NOR-u. Pisao je i objavljivao filozofske eseje te prevodio francuske prozaike. Objavio je i uspomene iz Narodnooslobodilačkog rata pod nazivom Tovarišija.